cyanic-selkie/wikianc huggingface dataset:
Perklorat
At perklorater er stabile til tross for at de er sterkt oksiderende har gjort at de har fått en rekke bruksområder som for eksempel rakettdrivstoff, i fakler, i drivladninger til kollisjonsputer og i kjemiske oksygengeneratorer m.m.
Innen medisin benyttes perklorater for å behandle hyperthyreose. Perklorat begrenser skjoldbruskkjertelens evne til å ta opp jod og hemmer produksjonen av thyroxin.
Magne Rimestad
Magne Rimestad (født 6. mars 1948) er en norsk musiker og innleser.
Kjartan Longva
Kjartan Longva (født 4. mars 1944 i Vatne på Sunnmøre) er en norsk lokalpolitiker fra Arbeiderpartiet. Han var ordfører i Høyanger kommune i Sogn og Fjordane fra 1996 til 2011.
Longva var medlem av Høyanger kommunestyre fra 1980 til 2011 og medlem av Fylkestinget i Sogn og Fjordane fra 1988.
Longva er lektor av utdannelse og var rektor ved Høyanger videregående skole fra 1985.
Skogkløver
Skogkløver (vitenskapelig navn Trifolium medium) er en flerårig kløver i erteblomstfamilien.
Skogkløver blir 10-30 cm høy. Den opprette stengelen vokser i sikksakk, fordi den har knebøyde ledd. De smale avlange småbladene er mørk grønne på oversiden og lys under. Skogkløveren har et kraftig rotsystem med underjordiske utløpere. Blomsten har som regel en mørk rosa farge, og blomstrer fra juni til august. Skogkløveren og rødkløveren er tilsynelatende svært like. Skogkløveren har smale og langspisse øreblad, mens rødkløveren har eggrunde øreblad med kort spiss.
Planta er vanlig på frisk jord i skogkanter, enger, veikanter og åpen skog, den tåler dårlig gjødslet jord. Kløveren er viltvoksende i Europa og Vest-Asia. I Norge er den nokså vanlig i lavlandet Sør-Norge. Den fins ikke i Nordland eller Troms, men opptrer sporadisk i østre deler av Finnmark.
Skogkløveren har en lav beiteverdi, og den har nærmest blitt ansett som ugras av bøndene.
Tormod Hermansen
Tormod Hermansen (født 23. april 1940 i Elverum i Hedmark, oppvokst i Holmestrand og Nordland), er en norsk sosialøkonom, Ap-politiker, embetsmann og bedriftsleder, blant annet som administrerende direktør i Telenor. Han er styreleder i teleselskapet Ventelo, og ellers selvstendig konsulent. Hermansen har en lang karriere som embetsmann i blant annet Kommunaldepartementet og Finansdepartementet, hvor han som departementsråd fra hhv 1980 og 1986 forsøkte å sette ut i livet prinsipper for forvaltningen som munnet ut av utredningsarbeidet Den nye Staten, og senere Hermansen-utvalgets utredning Om en bedre organisert stat. Hermansen var også statssekretær i Finansdepartementet 1978-1979 i Odvar Nordlis regjering (Ap). Hermansen var universitetslektor i samfunnsøkonomi ved Sosiologisk institutt ved Universitetet i Bergen 1970–1973, før han startet sin karriere som embetsmann og politiker.
Hermansen har som styreleder og leder i selskapene BaneTele, Bredbåndsalliansen og nå Ventelo bidratt vesentlig til å forene bredbåndsvirksomhetene til Jernbanetilsynet (BaneTele) og seks regionale kraftselskap i ett, nytt selskap som har som langsiktig ambisjon å utfordre Telenor i det norske markedet.
Hermansen har en bakgrunn som aktiv idrettsutøver, og var på begynnelsen av 1960-årene en av Norges fremste mellomdistanseløpere, med personlig rekord på 1500 m på 3.49,4 satt i 1962. Samme år vant han bronse i NM og representerte da Oslo Studentenes Idrettslag.
Hermansens bror, Robert Hermansen, var i en årrekke administrerende direktør i Store norske Spitsbergen kullkompani.
Omstillingen av Televerket
Hermansen er kjent som styrings- og organisasjonsreformator i det offentlige, og tok i 1991 på seg oppgaven med å omstille Televerket fra direktorat til statsforetak, og etterhvert allmennaksjeselskap. Han var administrerende direktør i Televerket 1991–1995 og videre i det omstilte Telenor fram til 2002. Under Hermansens ledelse skjedde det en total fornyelse av Televerket, som forberedelse til den liberalisering av telemarkedet som allerede var på vei i Storbritannia. Det var i utgangspunktet en klar stemning mot privatisering av Televerket i Arbeiderpartiet så sent som i 1990, men Syse-regjeringen hadde åpnet for NetCom allerede året før som konkurrent på mobilfeltet. Utsiktene til et eventuelt norsk EU-medlemskap tidlig på 1990-tallet økte sannsynligheten for en liberalisering av markedet også her. Hermansen ble en pådriver for massiv omstilling hvor en ny organisasjon fikk vokse fram på siden av den gamle, samt omdanning til statsaksjeselskap i 1994. Da var allerede TBK skilt ut som eget selskap, og Telenor hadde startet å investere i Russland (1992), Montenegro (1993) og i Vest-Europa. I strategisammenheng var Hermansen tilhenger av «viftemodellen» hvor man forberedte seg på at veksten kunne komme i ulike tjenesteretninger, og først konsentrerte seg om én av dem når markedet utvetydig ga signal om det. Hermansen startet strategiomleggingen med å selge eierposter i Tyskland, Hellas og Irland og investere gevinstene i mobilvirksomhet i Russland (1992), Ungarn (1992), Montenegro (1992), Bangladesh (1996), og andre land i Asia. Innen 1998 var alle tjenestene i telemarkedet liberalisert i Norge, noen år etter de øvrige nordiske land.
Karriere
(ikke komplett)
Styreverv
(ikke komplett)
Thierbach kullkraftverk
Thierbach kullkraftverk  var et varmekraftverk i DDR, nå delstaten Sachsen i det østre Tyskland. Det hadde en installert produksjonskapasitet på 840 MW, fordelt på 4 blokker á 210 MW hver. Anlegget ble bygd ut 1969–71 med russisk teknologi, men nedlagt i 1999 og jevnet med jorden i 2002. Brenselkilden var brunkull (lignitt). Operatør i de siste årene var Vattenfall.
Tverlandet Idrettslag
Tverlandet Idrettslag (stiftet 14. mai 1928) er en idrettsklubb fra Tverlandet i Bodø. Klubben driver med fotball, svømming, håndball, langrenn og orientering.
Fotball
Klubbens fotballavdeling er med i Nordland Fotballkrets og har 15 aldersbestemte lag i fotballserien. Klubben har også et juniorlag og et seniorlag, som spiller i 3. divisjon.
MT «Berge Edda» (1962)
MT «Berge Edda» var et tankskip bygget ved Rosenberg Verft som byggenummer 177. Det ble levert til rederiet Sigval Bergesen d.y. i januar 1962. Satt inn i kontrakt med Esso for frakt av olje. Omdøpt til «Potomac» i 1966, et navn hun beholdt til hun ble hugget i 1978.
Thilo Schoder
Thilo Schoder (født 12. februar 1888 i Weimar, død 8. juli 1979 i Kristiansand) var en tysk arkitekt som fra 1932 var bosatt i Kristiansand. Han var et sentralt medlem av Bauhaus-skolen som ble grunnlagt av Walter Gropius, og som ble oppløst av Adolf Hitler straks etter den nasjonalsosialistiske maktovertakelsen i 1933.
Schoder kom til Norge første gang i 1928. Han var da gift med sangerinnen Bergljot Brandsberg-Dahl. Fra 1930 ble arbeidsforholdene i Tyskland vanskeligere. Han bodde i byen Gera, og i delstaten Thüringen kom nazistene til makten allerede samme år. Schoder tapte kampen om direktørstillingen ved den statlige Høyskolen for håndverk og byggekunst i Weimar, mot en nasjonalsosialistisk kandidat.
Han var et stort navn i tysk arkitektur, og konstruerte også møbler og biler. I Gera tegnet han store boligkomplekser, et sykehus og en bilfabrikk. Hans spesialitet var store boligkomplekser, i tråd med den visjonære tyske modernismen på denne tiden. I Norge ble han først uglesett av arkitektkolleger, og fikk ikke arbeidstillatelse før i 1936. Men Schoder var et populært midtpunkt blant byens intellektuelle, og utviklet vennskap med Arnulf Øverland og andre norske kulturpersonligheter.
Schoder ble arrestert av de tyske okkupantene i Kristiansand allerede 10. mai 1940. Han overlevde krigen ved å tegne brakker for tyskerne, og tegnet samtidig på store, visjonære boligprosjekter som skulle ble realisert i byen like etter krigen. De lange boligblokkene på «Solbygg» i Kristiansand er arkitektoniske høydepunkter for funksjonalismen i Norge, med underjordisk garasjeanlegg fra 1946. Schoder bygde også villaer og rekkehus, blant annet en mengde trehus i Bauhausstil på «Flaten» i bydelen Lund. Bolighus på Hannevik Terrasse er blant hans arkitektoniske høydepunkter på Sørlandet. I Tyskland kalles stilen fra Kristiansandstiden Sørlandsmodernisme.
Hans varemerke er runde former, ikke minst rundede hushjørner og runde vinduer i både mur og tre. Schoder krevde også utstrakt kontroll over prosjektene og det hendte at han insisterte på å bestemme husets farge i byggekontrakten. Han tegnet også møbler til mange av husene, med integrering av veggfaste hyller og møbler.
Blue Kentucky Girl
Blue Kentucky Girl er et album med Emmylou Harris som kom i 1979.
Tore Foss
Tore Foss (født 21. februar 1901 i Kristiania, nåværende Oslo, død 6. august 1968) var en norsk skuespiller ved teatret, filmen og sangartist.
Virke
Etter examen artium 1919 studerte han til cand.jur. 1924 og ble sakfører.
Han var ved Chat Noir i 1925, sang i Three black cat singers med Einar Rose og Steinar Jøraandstad og spilte inn ti plater også som pianist 1928–32, og filmdebuterte i 1930. Foss var ved Nationaltheatret 1934–38, Centralteatret 1948–51 og Folketeatret 1957–59. Han var sjef for Det Nye Teater i 1947-49 og senere fast på scenen. Ellers var han en mye brukt oppleser i NRK radio og med i Radioteatret.
Familie
Han var sønn av Johan Ejnar Voss (1868–1948) og Anna Elisabeth Myhr (1872–1957), så teatermenneskene Olav Voss og Torolf Voss var dermed hans onkler.
Ephraïm Inoni
President Paul Biya avskjediget Inoni fra hans stilling som statsminister den 30. juni 2009 og utnevne isteden Filemon Yang til å erstatte ham som den neste statsministeren i Kamerun. Noen offisiell forklaring på byttet av statsminister ble ikke gitt.
Høyholmen
Høyholmen ligger i Austertana i Tana. Dette er en del av området som utgjør Norges lengste sandstrand. Høyholmen har 7 km av denne stranda.
Holme er egentlig en misvisende betegnelse, da Høyholmen går ut fra fastlandet, som en halvøy. Høyholmen er et kjent sted for fugletittere.
Tom Ikimi
Tom Ikimi (født 10. april 1944 i Igueben, Nigeria) er en nigeriansk diplomat og politiker. Ikimi var utenriksminister i Nigeria mellom 1995 og 1998 for den militære regjeringen til Sani Abacha. Ikimi ble erstattet som utenriksminister like etter at Abacha døde av et hjerteinfarkt i juni 1998. Ikimi ble etterfulgt av Ignatius Olisemeka som utenriksminister.
Liberal Alliances Ungdom
Liberal Alliances Ungdom (LAU) er ungdomsorganisasjonen til Liberal Alliance i Danmark. Organisasjonen baserer sin politikk på «liberale verdier, herunder frihet, privat initiativ og en begrenset statsmakt.» Organisasjonen ble stiftet som Ung Alliance den 21. februar 2008, og skiftet til sitt nåværende navn, i forbindelse med moderpartiets navnebytte, den 31. januar 2009.
America’s Got Talent (sesong 1)
Sesong 1 av America's Got Talent ble sendt på NBC i USA sommeren 2006.
Carola Anding
Carola Anding (gift Jacob, født 29. desember 1960) er en tidligere tysk langrennsløper.
Sammen med Marlies Rostock, Veronika Schmidt og Barbara Petzold vant hun gull på 4 x 5 km stafett under OL 1980 i Lake Placid.
Under VM 1982 i Oslo var hun med å ta bronse på stafetten.
Carola Jacob er gift med den tidligere skiskytteren Matthias Jacob.
Hunnselva
Hunnselva er en elv som renner fra utløpet av Einafjorden ved tettstedet Eina i Vestre Toten kommune nordover forbi Reinsvoll, Raufoss og Hunndalen før den renner ut i Mjøsa på Gjøvik. I Gjøvik deler elva bysentrum i de to bydelene Nordbyen og Sørbyen.
Før dagens form var navnet Hunn som sannsynligvis kommer fra et angelsaksisk ord som betyr "jakt/bytte" (Húð) og som senere ga navn til garden Hunn i Vardal. Tettstedet Hunndalen sør i Gjøvik kommune har også sitt opphav i dette elvenavnet.
Hunnselva deler Toten i et område med kalkrike mineraler øst for elva og mindre kalkrike bergarter på vestsiden. Det er mye mer jordbruk på østsiden av elva.
Kreftregisteret
Kreftregisteret - Institutt for populasjonsbasert kreftforskning er et sentralt helseregister som omfatter alle personer i Norge som har eller har hatt kreft. Registeret har helseforskning, helseforvaltning og allmennopplysning som formål. Det skal bidra til å avklare årsaker til og konsekvenser av helseproblemer i forbindelse med kreftsykdom.
Historie
Kreftregisteret ble opprettet 17. oktober 1951, med bakgrunn i en innstilling fra den daværende Landsforeningen mot Kreft (Kreftforeningen) til Sosialdepartementet våren 1950. Alle krefttilfeller skulle meldes til Kreftregisteret fra 1. januar 1952.
Kreftregisterets database inneholder komplette nasjonale data av høy kvalitet fra 1953.
Kreftregisteret arbeider også med å etablere egne kvalitetsregistre på kreftområdet. Disse skal bidra til å styrke kvaliteten på behandlingen av ulike kreftsykdommer. For å oppfylle formålet inneholder kvalitetsregistrene på kreftområdet detaljert informasjon om utredning, behandling og oppfølging av kreftpasienter.
Følgende kvalitetsregistre er i drift eller under etablering:
Organisasjon
Direktør i Kreftregisteret er cand.med., PhD Giske Ursin.
Instituttet har fire avdelinger: Kreftregisteret driver også screeningprogrammer mot kreft Et pilotprosjekt for tarmkreftscreening har pågått ved Vestre Viken og Østfold Sykehus, Moss siden våren 2012.
I Could Have Danced All Night
«I Could Have Danced All Night» er en amerikansk sang fra musikalen My Fair Lady med melodi av Frederick Loewe og tekst av Alan Jay Lerner. Sangen blir fremført av stykkets heltinne, Eliza Doolittle, som uttrykker glede og opphisselse etter en impromptu dans med sin læremester, Henry Higgins.
«I Could Have Danced All Night» ble først fremført av Julie Andrews i den originale Broadway-oppsetningen av My Fair Lady. I filmversjonen fra 1964 ble sangen fremført av Marni Nixon, som dubbet sangstemmen til Eliza Doolittle (som ble spilt av Audrey Hepburn)
Hitversjoner av sangen har blitt spilt inn på plate av Rosemary Clooney, Jamie Cullum, Dinah Shore, Frank Sinatra og Sylvia Syms.
Den var med i spillefilmen Lånte fjær (The Birdcage), fremført av Nathan Lane, Hank Azaria, Gene Hackman, Robin Williams og Dianne Wiest.
Mange kvinnelige skuespillere har også fremført sangen i sceneversjonene av musikalen, innbefattet Martine McCutcheon, Laura Michelle Kelly, Amy Nuttall og Lisa O'Hare.
Petula Clark spilte inn en versjon. Den ble utgitt på hennes album, The Other Man's Grass Is Always Greener, fra 1968.
Sangen ble også fremført av Jane Powell i TV-specialen «Sunday Showcase» Give My Regards to Broadway, hvor et kineskop-opptak fremdeles eksisterer.
«I Could Have Danced all Night» ble fremført av Jayma Mays i episoden Mess Up i TV-serien Glee på Fox.
Norsk versjon
André Bjerke har skrevet en norsk tkst. På norsk bærer den tittelen «Jeg kunne ha danset».
Innspillinger
Arrangør for Skaars versjon var Sigurd Jansen.
Hyper Island
Hyper Island er et svensk firma som ble grunnlagt i Karlskrona i 1996 og som spesialiserer seg på utdanning i digitale og interaktive medier. Hyper Island er i virksomhet over hele verden, men har kontor i Karlskrona, Stockholm, London, Manchester og Singapore.
Metodikk
Hyper Island har til forskjell fra «vanlige» skoler ingen lærere, prøver eller bøker. Studentene arbeider i stedet med virkelige prosjekt. Forelesere fra bransjen bidrar med det seneste innen respektive område. På denne måten etterlignes arbeidslivet med tanken at studentene skal bli bedre forberedt når de kommer til sitt første jobb. Metodikken har en sterk kobling til lederutdannelser i Sveriges forsvar.
Lengre utdannelser
I Sverige driver Hyper Island utdannelser innen rammen for Svenske Yrkeshögskolan.
Deltidsstudier
Kurs over 3 dager og 7 kvelder på en periode på 10 uker.
Korte utdannelser
Tredagers intensivutdannelser rettet mot media- og reklamebransjen.
Utmerkelser
2010 tildeltes Hyper Island Kunskapspriset for sitt arbeid med å ha en næringslivstilpassed yrkeshøyskole som klarte å utdanne studenter som direkte etter eksamen blir veldig attraktive på arbeidsmarkedet.
Hjortø
Hjortø er en øy i Svendborg kommune i Danmark. Øya ligger i det Sydfynske Øhav og dekker et areal på 0,90 km². Den hadde fem innbyggere per 1. januar 2021, og disse har gått i selv-isolasjon under covid-19-pandemien.
Heyden kraftverk
Heyden kraftverk  er et varmekraftverk i byen Petershagen nord for Porta Westfalica, helt nordøst i delstaten Nordrhein-Westfalen nær grensen til Niedersachsen i det østre Tyskland. Det har en installert produksjonskapasitet på brutto 920 MW, og er en av Europas største steinkull-fyrte enkeltblokker. Maksimal produksjon er inntil 4,7 TWh årlig.
Klas Östergren
Klas Östergren (født 20. februar 1955 i Stockholm) er en svensk forfatter, manusforfatter og oversetter.
Heyden kraftverk
Anlegget ble installert første gang i 1951 med 120 MW effekt. Tre blokker ble stengt på 1980-tallet, men blokk 4 drives fortsatt. Brenselkilden er bitumenøst kull og steinkull. Operatør er energiselskapet E.ON Energie AG.
Klas Östergren
Östergren debuterte med romanen Attila i 1975, men er mest kjent for oppvekstromanen Gentlemen, utgitt i 1980 (norsk utgave Gyldendal 2006). Romanen skildrer overgangen fra 1950-årenes «jazzungdom» til Beatles-tilhengerne og opprørsgenerasjonen på 1960-tallet. En frittstående oppfølger, Gangsters, kom i 2005 (norsk utgave Gyldendal 1982 ).
Heyden kraftverk
De totale CO2-utslippene i 2008 var ca. 3 967 000 tonn.
Klas Östergren
Östergren ble valgt til medlem av Svenska Akademien i 2014, og overtok stol nr. 11 etter Ulf Linde. 6. april 2018 kunngjorde han at forlot akademiet i protest mot håndteringen av beskyldninger om seksuelle overgrep i tilknytning til institusjonen.
Han bor i tettstedet Kivik i Skåne. Östergren var fra 1982-89 gift med Pernilla August.
Kåre Olav Svarstad
Kåre Olav Svarstad (født 1953) er en norsk lokalpolitiker fra Arbeiderpartiet. Han var ordfører i Bremanger kommune i Sogn og Fjordane fra 2004 til 2011.
Giacinto Facchetti
Giacinto Facchetti (født 18. juli 1942, død 4. september 2006) er en tidligere fotballspiller fra Italia. Siden januar 2004 til hans død var han president for Internazionale, laget han spilte for hele karrieren. Han spilte 634 kamper og scoret 75 mål. Han blir husket for å ha scoret mange viktige mål.
Spillerkarriere
Facchetti begynte karrieren i den lokale klubben, Trevigliese, der han begynte som spiss. Han ble straks oppdaget av Helenio Herrera, daværende manager for Internazionale, som fikk han til Serie A sent i 1960/61-sesongen som back.
Med hans klubb, vant Facchetti fire ligatitler: 1963, 1965, 1966 og i 1971. I tillegg vant han den italienske cupen en gang (1978).
Han debuterte på 23. mars 1963.
Alfons Verplaetse
Alfons Remi Emiel «Fons» Verplaetse (født 19. februar 1930 i Zulte i Øst-Flandern i Belgia, død 15. oktober 2020 i Bonheiden ) var en belgisk økonom som var sentralbanksjef i Belgias nasjonalbank (Nationale Bank van Belgie) fra 1989 til 1999. Som sentralbanksjef var han en av arkitektene bak devalueringen av den belgiske francen i 1982 og hadde en sentral rolle under innføringen av euroen i 1999.
Bakgrunn
Alfons Verplaetse var sønn av Leon-Achiel Verplaetse og hans hustru Alida Baert. Han vokste opp i Zulte i Flandern. Han ble i 1951 uteksaminert fra Katholieke Universiteit Leuven med lisensiat innen handel.
Tidlig karriere
Verplaetse ble ansatt i forskningsavdelingen i sentralbanken i 1953. Han giftet seg i 1954, og fikk fem barn.
Sentralbanksjef
I 1985 ble han direktør i sentralbanken, og visesentralbanksjef i 1988. Da Jean Godeaux gikk av som sentralbanksjef i 1989 overtok Verplaetse som sentralbanksjef. I 1990 fikk han knyttet den belgiske francen til den tyske marken, for å stabilisere Belgias økonomi. Sammen med blant andre Guy Quaden, som da var direktør i sentralbanken, ble Belgias pengepolitikk også reformert, for å forberede innføringen av euroen.
Eurosamarbeidet preget hele hans periode som sentralbanksjef, og han var den første belgiske sentralbanksjefen som hadde plass i styret i Det europeiske monetære institutt, forløperen til Den europeiske sentralbanken (ESB), og ESBs råd. Belgia var også en av grunnleggerne av Det europeiske sentralbanksystem i 1998.
Verplaetse nådde pensjonsalderen på 67 år i 1997, men fikk forlenget sin periode til 1999 for å sikre den tredje og siste fasen av Den økonomiske og monetære union, som innebar innføringen av euro som felles valuta. Den 1. januar 1999 ble euroen innført i Belgia.
Senere år
Etter at han ble pensjonist har han bl.a. vært rådgiver for Kongos sentralbank. Han ble utnevnt til burggraaf (vicomte) i 1999.
Verplaetse døde av covid-19 den 15. oktober 2020 i en alder av 90 år.
Liddington
Liddington er en landsby og et verdslig sogn i nærheten av Swindon i grevskapet Wiltshire i England. Bosetningen ligger sørøst for byen Swindon, nær knutepunktet 15 på motorveien M4, noe som er omtrentlig 3 km unna veien B4192. I henhold til folketellingen i 2011 bor det 376 innbyggere i landsbyen og sognet.
Historie
Sognet har vært bosatt siden de eldste tider. Oldtidsveien Ridgeway, beskrevet som Storbritannias eldste vei, strekker seg gjennom sognet rett nord for landsbyen. En bygdeborg fra jernalderen, kjent som Liddington Castle, har utsyn over dagens landsby. Landsbyen Liddington er nedtegnet i sen angelsaksisk tid, en gang rundt 940. Domesday Book for 1086 omtaler bosetningen som Ledentone. Senere nedtegnelser synes å indikere at Liddington var et relativt framgangsrikt sogn på 1300-tallet. Befolkningen hadde sitt høyeste antall med 454 innbyggere i 1841 og deretter gått gradvis tilbake.
Martin Tangen Jordheim
Martin Tangen Jordheim (født 2. desember 1989) er en norsk tidligere ishockeyspiller. Han spilte løper/center på A-laget til Stjernen som er moderklubben hans, har også spilt aldersbestemt landslag(U16, U18 og U20). Han har tidligere spilt i IK Comet, men vendte tilbake til sin moderklubb etter Comet gikk konkurs.
Per 2020 var han trener for Stjernen u18. Han er utdannet miljøterapeut og arbeider ved Frederik II videregående skole i Fredrikstad.
Emmanuel Wamala
Emmanuel Wamala (født 15. desember 1926 i Kamaggwa i Uganda) var en av Den katolske kirkes kardinaler og erkebiskop av Kampala inntil han gikk av i september 2006.
Emmanuel Wamala studerte teologi, filosofi og sosialvitenskaper i Katigondo og Roma, og ble presteviet i 1957. Deretter fulgte fordypningsstudier i Roma, Kampala og ved Notre Dame University i South Bend, USA. Fra 1960 til 1981 virket han i bispedømmet Masaka i menigheter og skoler og til sist som generalvikar. I 1981 ble han utnevnt av pave Johannes Paul II til biskop av Kiyinda-Mityana og i 1983 til koadjutor-erkebiskop av Kampala. I 1990 rykket han opp til ordinær erkebiskop av Kampala, og i 1994 ble han kreert til kardinal, med Sant'Ugo som tittelkirke.
Episkopalgenealogi
Hans episkopalgenealogi er:
Betsy Snite
Betsy Baxter Snite (født 20. desember 1938 Grand Rapids i Michigan, død 15. juni 1984) var en amerikansk alpinist. Hun deltok i de olympiske vinterleker 1956 i Cortina d'Ampezzo og 1960 i Squaw Valley.
Snite vant en olympisk sølvmedalje i alpint under vinter-OL 1960 i Squaw Valley. Hun kom på andreplass i slalåm, bak Anne Heggtveit fra Canada.
Sule Lamido
Sule Lamido (født 30. august 1948) fungerte som utenriksminister i Nigeria fra 1999 til 2003. Lamido ble valgt til guvernør i delstaten Jigawa i april 2007, og han ble gjenvalgt som guvernør den 26. april 2011. Han ble fengslet i 1998 av regimet til Sani Abacha etter at han kritiserte Abachas plan om å hevde seg som president. Etter Abachas uvende død av hjerteinfarkt i 1998 ble Olusegun Obasanjo utnevnt som president, og han innsatte Lamido som utenriksminister i juni 1999.
Det Norske Videnskaps-Akademi
Det Norske Videnskaps-Akademi (DNVA), ofte bare kalt Vitenskapsakademiet eller Akademiet, er en norsk organisasjon som har til formål å fremme vitenskapens plass i samfunnet. For å fremme denne hensikten er organisasjonen både en møteplass for akademikere, og en aktør som støtter ulike forskningsprosjekter.
Navnet
DNVA ble stiftet 3. mai 1857 som Videnskabsselskabet i Christiania, men skiftet i 1924 navn til Det Norske Videnskaps-Akademi. Akademiet feiret sitt 150-årsjubileum i 2007.
Formål
Det Norske Videnskaps-Akademi har som formål å bidra til vitenskapens stemme. Spesielt skal Akademiet fremme den grunnleggende og langsiktige forskningen innen alle fagområder, ved å blant annet: DNVA er også jevnlig vertskap for internasjonale konferanser og symposier. Blant annet arrangerer Akademiet «Nansen minneforelesning». Virksomheten omfatter også månedlige foredrag. Mesteparten av Akademiets møter og symposier er åpne for allmennheten.
Organisering og seter
Per 1. april 2021 hadde Akademiet 946 medlemmer, hvorav 535 norske og 411 utenlandske. Medlemmene er fordelt på Den matematisk-naturvitenskapelige klasse, og Klasse for humaniora og samfunnsfag. Setene i Akademiet blir ledig ved dødsfall eller når et medlem fyller 70 år. Valg av nye, verdige medlemmer finner sted én gang i året. Bare Akademiets egne medlemmer kan foreslå kandidater. Kandidatene blir deretter vurdert på grunnlag av deres samlede faglige innsats og betydning innen de respektive disipliner. Vinnere av Abelprisen og Kavli-prisene blir etter sedvane medlemmer av Akademiet.
De to klassene er hver delt i åtte undergrupper:
Æresmedlemmer
Foruten norske og utenlandske medlemmer har akademiet også æresmedlemmer. De kongelige blir nærmest automatisk utnevnt, men også milliardæren Fred Kavli var æresmedlem for sine generøse gaver til norsk vitenskap, og arbeid med å etablere Kavliprisen i sitt navn. Kavli var æresmedlem frem til sin død i 2013. Da forelesningssalen på huset ble pusset opp i 2019, fikk den navnet Kavlisalen.
Kong Harald V er ærespreses.
Styre og presidium
Akademiet bestyres av et presidium bestående av dets preses, to visepreses og generalsekretær. De to visepresesene representerer hver sin klasse. Presidium i Det Norske Videnskaps-Akademi består i perioden 2019-2021 av preses professor Hans Petter Graver (UiO), generalsekretær professor i sosiologi Gunn Elisabeth Birkelund (UiO) og visepreses, henholdsvis professor Kenneth Ruud (UiT) samt Terje Lohndal (NTNU). Presidiumet møtes relativt ofte for å planlegge og styre aktiviteten på huset. Fra 2022 til 2024 er Lise Øvreås valgt til preses.
Sekretariat
Akademiets sekretariat holder til i Oslo og ledes av direktør Øyvind Sørensen. Sekretariatet består i dag av 16 ansatte som arbeider med drift, kommunikasjon og møtevirksomhet på huset og tilknyttet aktivitet.
Publikasjoner
Akademiet har like siden starten utgitt vitenskapelige skrifter og bøker innenfor begge klasser. I tillegg til skriftserien og årboka utgis seriene Minnetaler og Fridtjof Nansen Minneforelesning, Norsk Lingvistisk Tidsskrift, Zoologica Scripta (i samarbeid med den svenska Vetenskapsakademien), og Physica Scripta (sammen med Det Kongelige Danske Videnskabernes Selskab).
Finansiering
Det Norske Videnskaps-Akademi mottar en mindre grunnbevilgning over statsbudsjettet og får i tillegg tilskudd og inntekter fra andre kilder. Kunnskapsdepartementet gir f.eks. støtte for å administrere Abelprisen og Kavliprisen. Dessuten har Akademiet siden 1985 samarbeidet med Equinor om forskning innen olje, gass og miljø, og finansieringen av grunnforskningsprogrammet VISTA. Akademiet har også egne fondsmidler.
Eiendommer
Akademiet holder til i tidligere statsråd Astrups villa i Drammensveien 78 i Oslo. Statsråd Hans Rasmus Astrup (1831–1898) var trelasthandler og ble i 1885 utnevnt til arbeidsminister i Johan Sverdrups regjering. Astrups villa ble overtatt på svært rimelige vilkår fra statsrådens døtre, Ebba og Elisabeth Astrup, i 1911. Bygningen var tegnet av arkitekt Herman Major Backer og sto ferdig i 1887. Bygningen rommer foruten Akademiets egne rom, også lokalene til Senter for grunnforskning (CAS).
Theodelinda
Theodelinda (født ca 570, død 22. januar 627 ) var dronning av langobardene fra 590 til 616 og fortsatte som regent for sin mindreårige sønn Adaloald fra 616. Hun var datter av kong (eller hertug) Garibald I av Bayern og hans hustru Waltrada. Waltrada var datter av den tidligere langobardiske kong Wacho og tilhørte det letingiske dynasti.
Ekteskap
Hun ble gift, først i 589 med Authari, konge av langobardene og sønn av den forrige kongen Cleph. Authari døde allerede i 590 etter å ha regjert i bare atten måneder. Theodelinda hadde på den korte tiden oppnådd stor popularitet blant langobardene, og til forskjell fra gammel sedvane beholdt hun dronningtittelen etter at Authari døde. I tillegg fikk hun selv velge seg en ny ektefelle og valgte i november 590 Autharis fetter Agilulf som var hertug av Torino. Agilulf ble kronet til konge i 591.
Religionsstriden
Theodelinda bekjente seg til den pavelige ( katolske) kristendommen som baserte seg på den nikenske trosbekjennelse, i motsetning til flertallet av langobardene og også deres tidligere konger som bekjente seg til arianismen eller den arianske kristendommen. Hun lyktes i å få Agilulf til å konvertere til katolisismen, og fikk bygd flere kirker og kloster som ble viet til Johannes døperen, blant annet katedralen i Monza og det første dåpskapellet i Firenze.
Kongeparet fikk sønnen Adaloald i 602. Pave Gregor I den store var til stede ved sønnens dåp, og han støttet Theodelindas arbeid for å få langobardene til å konvertere til den katolske troen. Adaloald ble hyllet som medregent i 604 og overtok som konge da Theodelindas ektemann Agilulf døde i 616. Adaloald ble senere sinnssyk og avsatt i 626.
Theodelinda og Agilulf hadde også datteren Gundeberga (f. 605) som ble gift med Arioald, en langobardisk adelsmann fra Torino. Arioald sto i spissen for å få avsatt sin svoger i 626, og lot seg selv hylle som konge samme år. Gundeberga og Arioald var tilhengere av arianismen, og religionsstriden kan ha vært viktig i maktkampen.
Borås Arena
Borås Arena er en fotballarena i Borås, Sverige. Den er hjemmebane for Elfsborg, som tidligere spilte på Ryavallen.
Anlegget stod klar til seriestart i 2005, og ligger i nærheten av shoppingområdet Knalleland. Den første fotballkampen ble spilt 17. april 2005 mellom IF Elfsborg og Örgryte IS, hvor hjemmelaget vant 1-0 etter mål av Daniel Mobaeck. Publikumsrekorden er fra 4. juli 2005 da 17 070 tilskuere så kampen Elfsborg-Kalmar FF.
Vichada
Vichada er et departement øst i Colombia som grenser til Venezuela samt til nabodepartementene Guainía, Guaviare, Meta, Casanare og Arauca. Hovedstaden heter Puerto Carreño. Andre byer er La Primavera og Santa Rosalía.
Det bor en rekke urbefolkningsgrupper i Vichada. Typarro nasjonalpark ligger i departementet.
Sigurd Høst
Sigurd Høst (født 22. januar 1866 i Flora, død 21. august 1939 i Oslo) var en norsk franskfilolog som ga ut flere lærebøker i fransk og historie. Han samarbeidet blant annet med Adam Fredrik Trampe Bødtker (1866–1944).
Etter eksamen i filologi 1891 var han lærer i Kristiania før han i 1900 flyttet til Bergen som adjunkt ved Bergen katedralskole. Fra 1907 var han overlærer ved Kristiania katedralskole, 1921–22 ble tilbrakt ved det franske universitetet Sorbonne, far 1923 til 1926 virket han som lektor i fransk ved Universitetet i Oslo og fra 1925 til 1937 underviste han historie ved Pedagogisk seminar.
Han var sønn av Ude Jacob Høst (1834–1918) og Lorentze Schulrud (1837–99). Faren var født i Danmark, men var distriktslege i Bergen i 1859 på den tiden Sigurd ble født. Senere var han distriktslege i Moss fra 1880 til 1903, der man i dag finner «Høstegården» i Kongens Gate 27.
Sigurd giftet seg i 1897 med Isabella Vibe (1870–1937). Kona var barnebarn av greskfilologen Ludvig Vibe (1803–1881) som hadde vært språklektor ved hovedstadens universitet fra 1830-tallet. De var far til franskfilologen Gunnar Høst (1900–1983) og ble dermed svigerforeldre til Ibsenkjenneren Else Høst. Selv var Sigurd også Ibsenkjenner med flere avhandlinger utgitt på 1920-tallet. Sigurd ble stefar til kunsthistorikeren Inger Alver Gløersen (1892–1982) som kona (Isabella) hadde fra sitt første ekteskap med adjunkt Johan Ludvig Alver (1848–1897) som igjen var broren til forfatteren Amalie Skram (1846–1905).
Stedatteren utga biografier om nevnte Astrup, Munch og Skram. Høst hadde vært salgsagent og nær venn med kunstnerne Nikolai Astrup og Edvard Munch. Det var mellom 1913 og 1916 at Edvard holdt seg ved Grimsrød gård på Jeløy utenfor Moss, at Sigurd var innom og de ble kjent.
Bajkonur kosmodrom
Navnet Bajkonur ble valgt for å lure Vesten til å tro at området lå nær Bajkonur, en gruveby omtrent 320 km nordøst for romfartssenteret, i ørkenområdet nær byen Dzjezkazgan. Kosmodromens koordinater er.
Bajkonur var det viktigste anlegget i Sovjetunionens romprogram fra slutten av 1950-årene og igjennom 1980-årene. Kosmodromen har alt av nødvendig utstyr som trengs for oppskytning av både bemannede og ubemannede romfartøy. Bajkonur huser rakettene Sojuz, Proton, Tsyklon, Dnepr og Zenit. Stasjonen har også en viktig rolle i driften av Den internasjonale romstasjonen (ISS).
Romsenteret ble offisielt grunnlagt 2. juni 1955. Det ble opprinnelig bygd for oppskyting av langdistansemissiler og ble senere utvidet til også å håndtere romraketter. I nærheten av basen skjøt en by opp med leiligheter, skoler og forretninger for de som arbeidet på romsenteret. I 1966 fikk den bystatus og ble døpt Leninsk, men i 1995 ble den omdøpt til Bajkonur.
Mange historiske romferder er startet fra Bajkonur: Den første kunstige satellitten, Sputnik 1, ble sendt opp den 4. oktober 1957, den første bemannede romflygning med Jurij Gagarin den 12. april 1961, og den første kvinne i rommet, Valentina Teresjkova, i 1963. Her fant også Nedelinkatastrofen sted.
På grunn av den lange uenigheten mellom Russland og Kasakhstan om leiesummen for lånet av kosmodromen, har russerne begynt å utvide Plesetsk kosmodrom i Arkhangelsk i Nord-Russland.
Desmond Connell
Desmond Connell (født 24. mars 1926 i Dublin i Irland, død 21. februar 2017 samme sted) var en av Den katolske kirkes kardinaler, og erkebiskop av Dublin og primas for Irland.
Liv og virke
Han fikk sin presteutdannelse ved Holy Cross College i Clonliffe og St. Patrick's College i Maynooth. Etter prestevielsen i 1951 fortsatte han med høyere teologistudier ved det katolske universitetet i Leuven i Belgia der han tok doktorgrad i 1953. Vel tilbake i Irland begynte han å undervise ved det metafysiske fakultet ved Dublin University College, ble professor i metafysikk i 1972 og ble dekanus for fakultetet for filosofi og sosiologi i 1983.
I 1988 ble han utnevnt til erkebiskop av Dublin. Pave Johannes Paul II kreerte ham dessuten til kardinal i 2001, med San Silvestro in Capite som tittelkirke.
I en alder av 78 år fratrådte han som erkebiskop av Dublin i april 2004.
Fylkesvei 3448
Fylkesvei 3448 går mellom Solheim og Søndeled kai i Risør kommune.
Frem til 2019 hadde veien betegnelsen fylkesvei 6 (Aust-Agder).
Jóhannes Harðarson
Jóhannes Þór "Joey" Harðarson (født 28. juli 1976) er en islandsk fotballtrener og tidligere fotballspiller.
Han har tidligere spilt for klubbene FC Groningen, ÍA Akranes, og Flekkerøy Idrettslag. Hardarson spilte for det før han ble skadet.
Loganair
Loganair er et britisk flyselskap med hovedbase på Glasgow internasjonale lufthavn (GLA) i Skottland. Loganair foretar flygninger i Flybes navn i Skottland og til Orknøyene, Shetland, Hebridene, Nord-Irland og Irland.
Destinasjoner
Loganairs destinasjoner (per mai 2019):
Belgia Belgia
Danmark Danmark
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 England England
Tyskland Tyskland
🇬🇬 Guernsey Guernsey
Man Man
🇯🇪 Jersey Jersey
Storbritannia Nord Irland
Norge Norge
Irland Irland
Skottland Skottland
Flyflåte
Dette er flåten til Loganair (pr mai 2019):
Donald Pleasence
Donald Pleasence (1919–1995) var en engelsk skuespiller, kjent fra rollen som Dr. Loomis i flere Halloween-filmer og som Blofeld i James Bond i Japan (1967).
Han medvirket i drøyt 240 film- og tv-produksjoner i løpet av sin karriere.
Bakgrunn
Pleasence ble født i Nottinghamshire. Han var sønn av Alice og Thomas Stanley Pleasence. Faren var stasjonsmester, og familien var metodister. Donald Pleasences første jobb etter endt skolegang var en kontorstilling på jernbanestasjonen i Swinton i South Yorkshire, men han bestemte seg etter hvert for å gå til scenen. I 1939 ble han medlem av ensemblet til teaterkompaniet Jersey Repertory Company.
Andre verdenskrig brøt ut om høsten samme år, og i desember 1939 ble Pleasence utskrevet til krigstjeneste. I begynnelsen erklærte han at hans tro ikke tillot ham å gå inn i de væpnede styrker, men høsten 1940 fikk de tyske bombeflyenes raid mot London ham til å skifte mening. Han vervet seg til tjeneste i Royal Air Force, og ble radiooperatør i 166. skvadron av RAFs Bomber Command. Han deltok på over 60 bombetokt rettet mot aksemaktene i det okkuperte Europa, men den 31. august 1944 ble flyet hans skutt ned under et bomberaid over Agenville. Han ble tatt til fange og sendt til Stalag Luft I, en tysk fangeleir for krigsfanger.
Etter aksemaktenes kapitulasjon fikk han vende hjem til England, og ble dimittert fra RAF i 1946.
Karrieren
Etter krigen gjenopptok han skuespillerkarrieren. Han arbeidet ved repertoarteatre i Birmingham og Bristol. Han debuterte også på fjernsyn i 1946. På tv gjorde han seg senere bemerket blant annet i rollen som Prins John i den britiske TV-serien The Adventures of Robin Hood, som gikk på britisk TV fra 1955 til 1960. I 1963 spilte han rollen som britisk krigsfange i den amerikanske storfilmen Den store flukten. I 1966 gjorde han seg bemerket i Roman Polanskis thriller Gislene. Han hadde også en sentral rolle i den britiske grøsseren Enter the Devil og den amerikanske sciencefictionfilmen Fantastic Voyage. Året etter spilte han rollen som superskurk Ernst Stavro Blofeld i Bond-filmen James Bond i Japan. Fra 1970-årene av deltok han i flere mer eller mindre obskure skrekkfilmer som blant annet Death Line (1972), From Beyond the Grave (1973), Tales That Witness Madness (1973), The Mutations (1974), I Don't Want to Be Born (1975) og Dracula (1979). Han hadde i samme periode også sentrale roller i andre typer filmer som blant annet dramafilmen The Last Tycoon (1976), krim-thrilleren The Eagle Has Landed (1976) og den politiske thrilleren Telefon (1977). Det kan også nevnes at han hadde rollen som drapsmann i Columbo-episoden Any Old Port in a Storm (1973). I 1978 fikk han rollen som Dr. Loomis i grøsseren Halloween. Han gjentok rollen i fire filmer utgitt 1981–1995. 1980- og 1990-årene bar ellers preg av opptredener i diverse mindre kjente skrekkfilmer og thrillere. Blant de mer notable produksjonene var Escape from New York (1981) og Ten Little Indians (1989) som var basert på roman av Agatha Christie. Hans siste rolle var i den italienske lavbudsjett-grøsseren Fatal Frames som ble lansert i 1996.
Pleasence har blitt nominert til en Emmy (1978) og to Saturn Awards (1980 & 1982).
Geir Ludvig Fevang
Han har tidligere spilt for IK Start, Haugesund og belgiske Lokeren, samt landslagsfotball for Norges U18-lag og U19-lag.
Karriere
Spilte som barn og ungdom for og  i Sandefjord.
Hans første proffkontrakt var med Sandefjord Fotball, han gikk deretter til foran 2006-sesongen. I september 2010 ble han utenlandsproff da han signerte en treårskontrakt med den belgiske klubben. I mars 2012 signerte han for, hvor han spilte i tre sesonger. Etter 2014-sesongen vendte hjem igjen til Sandefjord Fotball.
Fevang har spilt 227 kamper for SF, kun keeperen Espen Bugge Pettersen (263 kamper) og Samuel Isaksen (228 kamper) har spilt flere kamper for klubben.
Tom Berhus
Han la opp etter 2006-sesongen etter 12 år i Start på grunn av skade. Han har tidligere spilt for Randesund.
Gunnar Eilifsen
Gunnar Eilifsen (født 12. september 1897, død 16. august 1943) var en norsk politijurist, og den første som ble henrettet av Vidkun Quislings NS-regjering.
Giuseppe Antonio Brescianello
Giuseppe Antonio Brescianello (født ca. 1690 muligens i Firenze, død 1758 i Stuttgart) var en italienskfødt komponist. Han levde det meste av sitt voksne liv i Tyskland, og var i nesten 40 år hoffkapellmester ved det hertugelige hoff i Württemberg.
Gunnar Eilifsen
Inn- og utmelding av NS
Eilifsen var politiembetsmann i Bergen og meldte seg på lik linje med svært mange av sine kolleger inn i NS rett etter krigsutbruddet, sannsynligvis etter påtrykk fra Jonas Lie. Noe senere ble han utnevnt til politimester i Halden. Politiet var den sterkest nazifiserte etaten under krigen – ca. halvparten var NS-medlemmer.
Da Eilifsen våren 1941 meldte seg ut av NS, ble han degradert til politifullmektig og overført først til Hønefoss og våren 1943 til stillingen som leder av Oslo politikammers avdeling for sivile kriminalsaker.
Eilifsen-saken
Den nasjonalsosialistiske politimesteren Bernhard Askvig beordret Eilifsen til å avgi fem konstabler til Statspolitiet. Disse rapporterte til Eilifsen at de skulle arrestere tre jenter som ikke hadde møtt til Nasjonal Arbeidsinnsats. Konstablene nektet dette, og Eilifsen var enig og tilbakekalte ordren, og informerte Askvig at han ikke kunne avgi mannskaper til denne typen oppdrag.
Eilifsen ble da innkalt til Askvig på Møllergata 19, men ble umiddelbart pågrepet og satt i arrest i Bredtvedt fengsel uten å ha snakket med Askvig.
Terbovens inngripen
Eilifsen ble stilt for retten og frikjent av de tre dommerne. Det fantes ikke lovhjemmel for å dømme ham til døden. Eilifsen ble sendt tilbake til cellen, og forsvareren gikk hjem. Terboven ble rasende og forlangte umiddelbart ny domsavsigelse. Senere på ettermiddagen ble Eilifsen ført tilbake til rettslokalet. Kun to dommere og aktor var tilstede.
Dødsdom og henrettelse
Eilifsen ble dømt til døden og henrettet ved neste soloppgang. Han fikk hverken anledning til å kontakte familie eller forsvarer etter at den siste dommen var forkynt.
Lex Eilifsen
Justisminister Sverre Riisnæs protesterte først og påpekte at det ikke fantes lovhjemmel for dette, men ble satt under sterkt press til å skrive en lov som slo fast at politiet, Førergarden og Germanske-SS Norge måtte omfattes av den militære straffelov, også i fredstid. Loven blir ofte kalt «Lex Eilifsen» og nyskapningen Politiets særdomstol. Vidkun Quisling undertegnet tre dager etter at Eilifsen var henrettet.
Loven og domstolen ble utsatt for skarp kritikk av blant annet Albert Wiesener, da den åpenbart hadde tilbakevirkende kraft. Politiminister Jonas Lie var pådriver for dødsdommen mot Eilifsen, Han utnevnte dommerne i Politiets særdomstol, og Karl Marthinsen og Egil Olbjørn idømte dødsstraff med dissens bare fra Egil Reichborn-Kjennerud. Dette var første gang en norsk domstol idømte dødsstraff under andre verdenskrig. Videre vakte Lies rolle i saken oppsikt, da Eilifsen var en gammel kollega og venn av Lie fra tiden ved Bergen politikammer.
Aktion Polarkreis
Samtidig som Eilifsen ble skutt 16. august 1943, ble politifolk over hele landet arrestert av tysk politi. I Oslo ble 700 politifolk satt under væpnet tysk vakt og avkrevd en lojalitetserklæring. Omkring 300 av de arresterte politifolkene ble senere sendt til konsentrasjonsleiren Stutthof i Polen, mens omkring det samme antallet ble sittende i Grini fangeleir. Aksjonen hadde vært forberedt en tid under navnet Aktion Polarkreis, og Eilifsen-saken ble nå brukt som påskudd til å sette den ut i livet.
Eilifsen-saken vakte stor oppmerksomhet, og sendte sjokkbølger både gjennom motstandskretser, men også innen nasjonalsosialistiske kretser, hvor særlig den underdanige lydigheten overfor det tyske diktatet var problematisk. Arbeidsmoralen innen det norske politiet sank dramatisk etter denne saken, og rekrutteringen stanset praktisk talt helt.
Martin Bjørsland
Martin Bjørsland (født 15. august 1993) er en norsk ishockeyspiller. Han spiller back på A-laget til Stjernen som er moderklubben hans. Han har også spilt på aldersbestemt landslag.
Sande (Bremanger)
Sande er et boligfelt i Svelgen i Bremanger kommune. Tidligere var det bare én gård på Sande, men området har i lang tid vært et populært nybyggerfelt i Svelgen. I dag er det få ledige tomter igjen på Sande. Området omfatter vikene og husene etter Sandetunnelen ovenfor «verket». Første spor etter mennesker i Svelgen ble funnet i form av en steinøks på Sande.
Frösö zoo
Frösö zoo var en dyrepark på Frösön utenfor Östersund. Dyreparken ble nedlagt i 2020
Dyreparken åpnet i 1960 og vanligvis fantes det 700 ulike dyr der, blant annet sibirsk tiger, løve, hyene, sjiraff, sebra, fjellrev, bjørn, neshorn, ape, sjakal, alpakka og påfugl. Et 1600 m² stort tropehus med krokodille, ormer og øgler var også en av attraksjonene.
Innen dyreparkområdet fantes foruten dyrene også et sirkus og et tivoli.
Pocketbike
Pocketbike, også kalt minibike, er en liten motorsykkel som måler 95 cm, og 60 cm høy. De har motorer mellom 37-49,9 cm³ og kan ha effekter på fra 1.5-11 kW (2-15 hk).
Pocketbike har sin opprinnelse i Japan på 1970-tallet, men ble ikke ble populært for alvor i Europa og USA før på 1980-tallet da Valentino Rossi, Blata & co startet løp i Italia. Mange av dagens roadracing-stjerner (for eksempel: Valentino Rossi) har startet karrieren på pocketbike. Sporten sprer seg for tiden hurtig, både i Europa og i USA.
Morten Skallerud
Morten Skallerud (født 14. juli 1954) er en norsk filmfotograf og filmregissør. Han driver Camera Magica, et firma for produksjon av film og utleie av filmutstyr i Oslo.
Nødlanding (film)
Nødlanding er et norsk drama og krigsfilm fra 1952. Manus og regi var ved Arne Skouen. I hovedrollen spiller Henki Kolstad. Musikken var ved Gunnar Sønstevold. Flere av filmens scener ble spilt inn i Brunlanes.
Handlingen
Under den andre verdenskrig styrter et amerikansk bombefly ved kysten, og i nærheten er noen motstandsmenn på oppdrag. Flygerne hopper ut i fallskjerm og lander på forskjellige steder, men til tross for tyskernes finkjemming av området lykkes det motstandsfolkene å få samlet dem med god hjelp fra stedets lege Knut og den unge gartneren Hans (Henki Kolstad).
Amerikanerne blir skjult på loftet i den lokale kirken, som er et sentrum for motstandsbevegelsen. Nettet strammes da skjulestedet blir oppdaget av en beryktet angiver som går under navnet «Stråmann» (Bjarne Andersen), og snart må Hans og motstandsmennene satse alt på å få smuglet amerikanerne om bord på en illegal båt-forbindelse til Sverige.
Høytrykk (andre betydninger)
Høytrykk har flere betydninger
Thomas Stafford Williams
Thomas Stafford Williams (født 20. mars 1930 i Wellington i New Zealand) er en av Den katolske kirkes kardinaler. Han er erkebiskop av Wellington.